stanford-oval/wikipedia huggingface dataset:
תומאס מאן (שחקן)
קריירה

בשנת 2009 החל לשחק לראשונה בתפקיד אורח בקומדיית המצבים של ערוץ ניקלודיאון "iCarly" ובסיטקום "מקום טוב באמצע" של רשת ABC.
בשנת 2010 השתתף לראשונה בתור שחקן קולנוע בדרמה הקומית "סיפור מצחיק", בתפקיד ארון, חברו של גיבור הסרט הצעיר קרייג גילנר (קיר גילכריסט). באותה שנה לוהק מאן על ידי הבמאי והמפיק הקומי המצליח טוד פיליפס לקומדיית הנעורים הפרועה "פרויקט X". מאן שנבחן לתפקיד גיבור הסרט הנער תומאס קאב לא היה אמור להתקבל מכיוון שהמלהקים רצו לבחור נער חסר ניסיון משחק מוקדם. הסרט שיצא בתחילת 2012 זכה להצלחה רבה בקופות עם רווח של 100 מיליון דולרים. מאן זכה לביקורות טובות על הופעתו ולהצעות משחק רבות כשבראשן תפקיד משני בפנטזיית האימה הקומית בהפקתו של ויל פרל "עמי ותמי: ציידי המכשפה".
בשנת 2012 שיחק בסרט הקומדיה "איפה אלברט?" (אנ') לצד ג'יין לוי וויקטוריה ג'סטיס.
בשנת 2015 מאן כיכב בסרטים רבים. הוא כיכב בעיבוד הקולנועי של הרומן של ג'סי אנדרוז (אנ'), "אני וארל וזאת שעומדת למות" (אנ'), שהוקרן בבכורה ב-25 בינואר בפסטיבל סאנדנס. הסרט נרכש על ידי Fox Searchlight תמורת 12 מיליון דולר, שהיה הסכום הגבוה ביותר ששולם עבור סרט בפסטיבל, ויצא לאקרנים ב-12 ביוני בארצות הברית. באותה שנה, מאן הופיע בסרט "ניסוי הכלא של סטנפורד" (אנ'), המבוסס על ניסוי שנערך באוניברסיטת סטנפורד ב-1971, שגם הוקרן בבכורה באותו פסטיבל סאנדנס; מאן גילם את התפקיד של אסיר 416. הסרט יצא לאקרנים בהפקה מוגבלת ב-17 ביולי על ידי IFC Films. מאן הופיע גם בסרט "משימה סוף", בכיכובם של סופי טרנר והיילי סטיינפלד, אשר שוחרר ב-29 במאי במהדורה מוגבלת באמצעות VOD וחברת ההפקות A24. אחר כך הוא כיכב בתור טוביאס האמל בסרט הדרמה "קשר הסמים בתיכון" (אנ'). הסרט עוסק בדמותו של מאן, תלמיד בבית ספר פרטי, המשתמש בקשרי כדי להקים רשת סחר בסמים בבית הספר.
בשנת 2016, הוא כיכב בתור מאט בסרט הנעורים הרומנטי "Some Freaks", גם שיחק בסרט מותחן הפשע "נמלטת" (אנ'), לצד וויליאם ה. מייסי ומל גיבסון, ובדרמה הפסיכולוגית "הנס של סוזנה" (אנ'), לצד קלואי גרייס מורץ וג'ני סלייט.
בשנת 2017, מאן גילם את רג סליבקו בסרט הפנטזיה "קונג: אי הגולגולת", והופיע לצד בלה ת'ורן בסרט האימה "אמיטוויל: ההתעוררות" (אנ'). לאחר עיכוב של 3 שנים, הסרט שוחרר בחינם ב-Google Play. אחר כך הופיע בפרק של הסדרה עטורת השבחים "פארגו" של רשת FX Networks.
בשנת 2018 גילם את פרסטון היל בסרט הדרמה-קומי "ארץ ההרגלים היציבים" (אנ'), כבנם של אידי פאלקו ובן מנדלסון.
בשנת 2019, מאן גילם את השריף טד הינטון (אנ') בסרט הדרמה של ג'ון לי הנקוק (אנ') "הרודפים" (אנ'), שיצא לאקרנים בנטפליקס במרץ אותה שנה. באותה שנה שיחק בסרט הרומנטי "היפהפייה והיחפן".
בשנת 2020 שיחק בתפקיד אורח את דמותו של קופר בסדרה הקומית "Moonbase 8" שיצרו וכתבו ג'ון סי. ריילי, פרד ארמיסן וטים היידקר עבור רשת שואוטיים.
בשנת 2021 שיחק בתפקיד קטן בסרט "האלווין 2: הנקמה", הסרט ה-12 בסדרת סרטי "ליל המסכות".בתור השוטר פרנק הוקינס בצעירותו. בהמשך, שיחק גם בסרט הלייב-אקשן העצמאי "מרסל הקונכייה עם הנעליים" (אנ') בתור מארק בות', על פי תסריט מאת ג'ני סלייט.
בשנת 2022, מאן כיכב בסרט "יד הגורל" (אנ'), גרסה מחודשת לסרט הטלוויזיה הסובייטי "צחוק הגורל" משנת 1975. בהמשך השנה החל לגלם את דמותו של ג'וני באס (אנ'), בנו של איש העסקים ג'רי באס (אנ') בסדרת דרמת הספורט הביוגרפית "לייקרס: קבוצה מנצחת" שביים אדם מקיי עבור רשת הטלוויזיה "HBO".
בשנת 2023 שיחק מאן את דמותו של אלפרד בוריוויץ במיני-סדרה "שיעורים בכימיה" באפל TV פלוס שפותחה על ידי לי אייזנברג, על בסיס רב המכר באותו השם מאת בוני גרמוס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | סיפור מצחיק | ארון פיצ'קרלדו |  |
| 2012 | פרויקט X | תומאס קוב |  |
| 2012 | איפה אלברט? (אנ') | רוזוולט לארוקס |  |
| 2013 | קוטלי המכשפות | בן וולסר |  |
| 2013 | יצורים יפהפיים | ווסלי "לינק" לינקולן |  |
| 2013 | עצמאית בשטח (אנ') | קני קראודר |  |
| 2014 | הכירו את אליס (אנ') | ריינר יאברה |  |
| 2015 | אני וארל וזאת שעומדת למות (אנ') | גרג גיינס |  |
| 2015 | ניסוי הכלא של סטנפורד (אנ') | אסיר #416 |  |
| 2015 | The Heyday of the Insensitive Bastards | לי |  |
| 2015 | משימה סוף | רוג'ר מרכוס |  |
| 2015 | קשר הסמים בתיכון (אנ') | טוביאס האמל |  |
| 2015 | Memoria | אלכס דראץ' |  |
| 2016 | נמלטת (אנ') | ג'ייסון |  |
| 2016 | Some Freaks | מאט |  |
| 2016 | הנס של סוזנה (אנ') | סטיבן גרייוולסקי |  |
| 2017 | קונג: אי הגולגולת | רג' סילבקו |  |
| 2017 | אמיטוויל: ההתעוררות (אנ') | טרנס |  |
| 2018 | Maine | לייק | גם מפיק בפועל |
| 2018 | Our House | אית'ן |  |
| 2018 | ארץ ההרגלים היציבים (אנ') | פרסטון היל |  |
| 2019 | Them That Follow | אוגוסט "אוגי" |  |
| 2019 | הרודפים (אנ') | טד הינטון (אנ') |  |
| 2019 | היפהפייה והיחפן | ג'ים דיר |  |
| 2021 | מרסל הקונכייה עם הנעליים (אנ') | מארק בות' |  |
| 2021 | האלווין 2: הנקמה | פרנק הוקינס הצעיר |  |
| 2022 | Chariot | הריסון הארדי |  |
| 2022 | יד הגורל (אנ') | גריפין ריד |  |
| 2023 | קורה בורה (אנ') |  |  |
| 2024 | Parachute | אית'ן |  |
| TBA | Beef | ג'ייסון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | ICarly | ג'פרי פלאנקן | פרק: "iGive Away a Car" |
| 2009 | מקום טוב באמצע | ברנדן ניקולס | פרק: "The Floating Anniversary" |
| 2017 | פארגו | תדאוס מובלי | פרק: "The Law of Non-Contradiction" |
| 2018 | היסטוריה שתויה (אנ') | ויליאם פטריק היטלר | פרק: "World War II" |
| 2020 | Moonbase 8 | קופר | פרק: "Dry" |
| 2022–2023 | לייקרס: קבוצה מנצחת | ג'וני באס (אנ') | תפקיד אורח (עונה 1) תפקיד ראשי (עונה 2); 8 פרקים |
| 2023 | שיעורים בכימיה | אלפרד בוריוויץ | 5 פרקים |
שנות ה-80 של המאה ה-14

שנות ה-80 של המאה ה-14 היו העשור התשיעי של המאה ה-14, החלו ב־1 בינואר 1380 והסתיימו ב־31 בדצמבר 1389.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

8 בספטמבר 1380 - קרב קוליקובו - בין הכוחות הרוסיים של דמיטרי דונסקוי וטטרים. ניצחון לרוסים. תחילת סיום השליטה של טטרו-מונגולים ברוסיה
1382 - העות'מאנים כובשים את סופיה מבולגריה.
1384 - מתחיל המצור על ליסבון בידי הקסטיליאנים.
14 באוגוסט 1385 - קרב אלז'וברוטה בין פורטוגל בראשות ז'ואו הראשון לבין קסטיליה. ניצחון פורטוגלי. סיום מלחמת 1383–1385
1387 - המצביא המונגולי טימור לנג כובש את אספהאן באיראן וטובח ב - 70,000 מאנשי העיר. לנג כובש גם את קברדינו-בלקריה ושולט באזור באמצעות שליטי-בובה; המצביא טוחטמיש-חאן מאורדת הזהב מנסה לתקוף את כוחותיו של טימור אך נסוג בשל שלגים
28 ביוני 1389 - הצבא העות'מאני מביס את הצבאות הנוצרים של אירופה בקוסובו, ופותח את הדרך לשלטון עות'מאני בדרום-מזרח אירופה
אירועים בולטים בעולם > מלחמה ופוליטיקה > סכסוכים לאומיים ואזוריים

12 ביוני 1381 - מרד האיכרים באנגליה: מרד האיכרים מגיע לדרום לונדון
14 ביוני 1381 - מרד האיכרים באנגליה: ריצ'רד השני מאנגליה מתעמת עם מרד האיכרים
1 במרץ 1382 - מרד המלוטינים: התקוממות בפריז נגד מס המלח שהנהיג שארל השישי, מלך צרפת
19 בדצמבר 1387 - קרב גשר רדקוט: כוחות של אצילים מורדים כולאים את המלך ריצ'רד השני, מלך אנגליה, עד שיסכים להחליף את יועציו
1387 - מרד של המוסלמים תושבי גוג'ראט בהודו
אירועים בולטים בעולם > מלחמה ופוליטיקה > אירועים פוליטיים משמעותיים

1380 - טוחטמיש-חאן עולה לשלטון באורדת הזהב.
1380 - איסלנד ואיי פארו עוברים מנורווגיה לדניה.
24 במאי 1380 - רוזנות ברג הופכת תחת שלטונו של וילהלם השני לדוכסות
1383 - תחילת כהונת אמדאו השביעי, רוזן סבויה
16 באוקטובר 1384 - ידוויגה מוכתרת מלך פולין, כהצהרה שהיא מולכת בזכות עצמה ולא כרעיית מלך
14 באוגוסט 1385 - ברית קרבו - הסכם בין פולין לליטא. ליטא מקבל את הנצרות. מלכת פולין נישאת לדוכס ליטא
1 בינואר 1387 - תחילת שלטונו של שארל השלישי, מלך נווארה
5 בינואר 1387 - תחילת שלטונו של חואן הראשון, מלך אראגון
15 בינואר 1387 - במסגרת מרד בדרום הונגריה ובסלאבוניה (ובמסגרת מזימה של זיגמונד, קיסר האימפריה הרומית הקדושה), נחטפות מריה מלכת הונגריה ואימה, אליזבתה מבוסניה; אליזבתה מבוסניה נרצחת מול עיני בתה, שלא סלחה לבעלה, זיגמונד, על המזימה
23 באוגוסט 1387 - לאחר מותו של אולף הרביעי, מלך נורווגיה, עולה במקומו לשלטון, אמו, מרגרטה הראשונה, מלכת דנמרק
1387 - מע'ה השני יורש את אחיו, מוסא השני בתפקיד המנסא (קיסר) של אימפריית מאלי
1387 - סין מאוחדת תחת קיסר שושלת מינג הונג וו
1387 - סולטאן דלהי פירוז נאלץ לוותר על תפקידו לטובת בנו מחמד
1387 - הליטאים, שהיו העם הפגאני האחרון באירופה, ממירים דתם לנצרות
1387 - האפיפיור אורבנוס השישי מכריז על מסע צלב נגד האנטי-אפיפיור קלמנס השביעי
1387 - יהודי לומברדיה מקבלים זכויות מוגבלות; יהודי מילאנו מורשים לשוב אל העיר (לאחר שגורשו ב-1320)
1388 - שארל השישי מלך צרפת נוטל לידיו את ניהול ענייני המדינה מדודו פיליפ השני דוכס בורגונדיה
2 בנובמבר 1389 - בוניפקיוס התשיעי, התמנה לאפיפיור ה-203, לאחר מות אורבנוס השישי
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

1387 - ג'פרי צ'וסר מתחיל לכתוב את "סיפורי קנטרברי"
אישים בולטים

פרק זה לוקה בחסר. אנא תרמו לוויקיפדיה ו.
תפרושת מרחבית

תפרושת מרחבית (או: התפלגות מרחבית; באנגלית: Spatial Distribution) היא התארגנות של תופעה כלשהי על פני כדור הארץ, ותצוגה גרפית של התארגנות כזו היא כלי חשוב בסטטיסטיקה גאוגרפית וסביבתית (ראו איור 1).
בדרך כלל, לתופעה המשתנה במרחב, קיימת חוקיות הקובעת את מיקום נשוא התופעה ועוצמתו או גודלו, בקואורדינטות המרחביות. האתגר המדעי הוא בניסיון לזהות את המשתנים המשפיעים על חוקיות זו. ניתן להדגים את הסוגיה במספר דוגמאות פשוטות:
התפרושת המרחבית של המינים על פני כדור הארץ

אורגניזמים מופצים על פני כל שטח כדור הארץ. התפלגות הפרטים של כל מין אינה אקראית; להפך, היא תלויה מאוד בביולוגיה ובאקולוגיה של המין, ומשתנים על פני קנה מידה מרחבי שונה. מבנה האוכלוסיות השלמות משקף את המיקום ודפוס הפיצול של סוגי בתי הגידול המועדפים על המינים, ועל הדינמיקה המורכבת של נדידה, קולוניזציה וגידול אוכלוסייה המתרחשת על פני הנוף. בתוך אלה, אנשים מתפזרים על פני המרחב בדפוסים רגילים או גושים, בהתאם ליחסי הגומלין ביניהם: בעוד פרטים של מינים מסוימים דוחים זה את זה ומחלקים את השטח הזמין, אחרים יוצרים קבוצות בגדלים משתנים, הנקבעים על ידי כושרו של כל אחד מחברי הקבוצה.
בהיקפים הגדולים ביותר, המיקום והגדלים של מכלול המינים, עוקבים גם הם אחר דפוסים אופייניים. חקר התבניות הללו שהן למעשה התפרושת המרחבית של מינים שונים, הופך למכשיר חשוב בשימור והגנה על המגוון הביולוגי העולמי.
התפרושת מרחבית של אוכלוסיית בני האדם

התפרושת המרחבית של האוכלוסייה והפיתוח קשורים זה בזה מאוד, במיוחד בתחום הקשר של קיימוּת. האתגרים הקשורים לתפרושת המרחבית של אוכלוסייה כוללים: עיור מהיר וריכוז אוכלוסייה, אכלוס כפרי, ניהול עירוני ומגורי עוני, ועקורים ופליטים. הגירה היא מרכיב בסיסי בתפרושת המרחבית של אוכלוסייה, והיא עשויה להישאר מניע מרכזי בעשורים הקרובים, במיוחד כמרכיב של עיור במדינות מתפתחות.
התפרושת המרחבית של הפעילות הכלכלית בעולם

נבדקה התפרושת המרחבית של הפעילות הכלכלית בעולם באמצעות מיפוי האורות המלאכותיים בלילה על פני 250,000 תאי רשת ששטחו הממוצע של כל אחד מהם הוא 560 קמ"ר. נמצא, כי ניתן להסביר 50% מהשונות בפעילות זו באמצעות מערכת תכונות גאוגרפית פיזית.
התפרושת המרחבית של העוצמות הסייסמיות ברעידת אדמה

העוצמה הסייסמית ברעידת אדמה נפרשת על פני המרחב בחוקיות אלמנטרית, כך שבישובים הממוקמים קרוב למוקד רעידת האדמה נצפה בעוצמות סייסמיות גבוהות ולהפך; ביישובים המרוחקים מהמוקד נצפה בעוצמות נמוכות. כלומר, המרחק של כל ישוב שמסומן בקואורדינטות XY מהמוקד, הוא משתנה המשפיע על העוצמה הסייסמית שנצפית בו. אך יש משתנים נוספים שמשפיעים על העוצמות הללו כמו המבנה הגאולוגי של כל ישוב, הטופוגרפיה שלו ועוד, ואלה הופכים את החוקיות הפשוטה של השפעת משתנה המרחק למורכבת יותר. אם נצליח לזהות את התרומה של רוב המשתנים לכך שבישוב XY התרחשה עוצמה Z ולא אחרת, נבין את החוקיות שעומדת מאחורי ההתארגנות של העוצמה הסייסמית ברעידת האדמה הספציפית שחקרנו, עובדה שתעזור לנו בתחום של סקר סיכונים סייסמיים והערכתם.
התפרושת המרחבית של אוכלוסייה בעלת לקויות בריאותיות הקשורות בחוסר ויטמין A

מחסור בוויטמין A הוא בעיה מרכזית בבריאות הציבור בחברות עניות. צריכה תזונתית של מזונות עשירים בוויטמין A הייתה נמוכה באתיופיה. בשנת 2021 התפרסם מחקר שהעריך את התפרושת המרחבית ואת המשתנים המרחביים המשפיעים עליה בצריכה תזונתית של מזונות עשירים (או דלים) בוויטמין A בקרב ילדים בגילאי 6–23 חודשים באתיופיה.
תפרושת מרחבית של תופעה בקנה מידה קטן

דוגמה לכך היא מחקר אודות מזיק מסוים שנמצא בחלקות גידול של עגבניות בישראל ומאפייני התפרושת המרחבית שלו. התפרושת המרחבית נחקרה בקנה מידה של החלקה הבודדת ובקנה מידה אזורי. תוצאות המחקר אפשרו ביצוע הדברה מושכלת של המזיק, קרי, הדברה אפקטיבית של המזיק עם פגיעה מינימלית ביבול עצמו.
ראו גם

ניתוח פני שטח מגמתיים (סטטיסטיים)
הערות שוליים

↑  Borregaard, M. K.; Hendrichsen, D.K.; Nachman, G. (2008). "Spatial Distribution". Encyclopedia of Ecology. Vol. 4 (2nd ed.). pp. 589–596.{{cite encyclopedia}}:  תחזוקה - ציטוט: date and year (link)
↑  United Nations Department of Economic and Social Affairs - Population Division., Spatial Distribution and Internal Migration, pp. 89-92, UNO
↑  Henderson, J, V., Squires, T. L., Storeygard, A., Weil, D. N., 2016, The Global Spatial Distribution of Economic Activity: Nature, History, and the Role of Trade, National Bureau of Economic Research
↑  רון אבני, 1999. רעידת האדמה של שנת 1927 - מחקר מאקרוסייסמי ע"ב מקורות התקופה. באר שבע: אונ' ב.ג. בנגב, עמ' 35 - 38ד'.
↑  רון אבני, הכנת תרחישים לרעידות אדמה באזורים בעלי רמה סייסמית בינונית, אופקים בגאוגרפיה 70, 2008, עמ' 92–104
↑  Tiruneh, S. A., Fentie, D. T., Yigizaw, T. S., Abebe, A. Gelaye, K. A., Spatial Distribution and Geographical Heterogeneity Factors Associated with Poor Consumption of Foods Rich in Vitamin A Among Children Age 6–23 Months in Ethiopia: Geographical weighted regression analysis, PLOS ONE, June, 2021
↑  רועי, א., 2013. אפיון תפרושת מרחבית של עלקת מצרית בחלקות עגבנייה לתעשייה בישראל. עבודת גמר (מ.א.), האוניברסיטה העברית בירושלים.
איור 1: העקומה למעלה מבטאת את ניחות העוצמה הסייסמית כפונקציה של המרחק מהאפיצנטר, כאשר המשתנה היחיד שמשפיע על "מיקום" העוצמות הסייסמיות במרחב (קרי, התפרושת המרחבית שלהן) הוא המרחק, ואז R2=0.26 (המרחק משפיע על 26% מהשונות במיקום העוצמות ע"פי המרחק מהאפיצנטר). כאשר במתודולוגיה מסוימת אנחנו מנטרלים את השפעת משתנה המבנה הגאולוגי של כל תצפית, ה-R2 עולה ל-0.41, כלומר המרחק יחד עם המבנה הגאולוגי משפיעים כבר על 41% מהשונות בתפרושת המרחבית של העוצמות, וכך הלאה ניתן להמשיך ולנסות להבין את השפעת המשתנים האחרים.
תחליף טריטון

תחליף טריטון משמש במוזיקה כאשר רוצים לגוון מבחינה הרמונית, או ליצור צבע וסאונד שונה. תחליף טריטון הוא אקורד שנמצא במרחק של טריטון מהדומיננטה ומחליף אותה מבחינת תפקודו ההרמוני. כך למשל, בסולם דו מז'ור תחליף הטריטון יהיה Db7 במקום הדומיננטה המקורית, G7. הגיוון ההרמוני הזה נפוץ בהרמוניה של המאה העשרים, ומשמש סימן היכר לג'אז.
ניתוח תאורטי

בג'אז, המאפיין החשוב ביותר של הדומיננטה, שהיא כמעט תמיד ספטאקורד (V7), הוא טריטון הסולם הדיאטוני שהיא מכילה. למשל, בסולם דו מז'ור, הדומיננטה G7 מכילה את התווים סי ופה, שהם הטריטון בסולם דו מז'ור. האקורד d♭7  מכיל גם הוא את אותו הטריטון, פה ודו במול (שווה-ערך אנהרמוני לסי). על כן נקרא האקורד תחליף טריטון, כי הוא אקורד שמחליף את הדומיננטה בזכות הטריטון המשותף.
תחליף הטריטון הוא אקורד "חריף" במיוחד מפני ששורש האקורד שלו לא נמצא בסולם הדיאטוני, וכך גם הקווינטה שלו. כמו כן, כל תווי האקורד הם טונים מובילים לאקורד הטוניקה. שורש האקורד (דרגה שנייה מונמכת) מהווה טון מוביל עליון לשורש של הטוניקה, והקווינטה מהווה טון מוביל עליון לקווינטה של הטוניקה. הטריטון, המורכב מהטרצה והספטימה של האקורד, נפתח משני צדדיו: הטרצה טון מוביל עליון לטרצה של הטוניקה, והספטימה טון מוביל תחתון לשורש הטוניקה (כפי שמשמשים צלילי הטריטון במקרה הרגיל של שימוש בדומיננטה). אלו עושים את תחליף הטריטון לאקורד מאוד לא יציב ש"מושך" חזק לטוניקה.
תחליף טריטון לא חייב להופיע רק בסולם המקורי שבו כתוב הקטע. למעשה בכל מקום שמופיע דומיננטה שניונית ניתן להחליף אותה בתחליף הטריטון שלה, וכמעט כל דרגה (למעט השביעית במז'ור והשנייה במינור) יכולה להיות מורחבת כשלפניה מופיע תחליף הטריטון המוביל אליה.
ניתוח תאורטי > בהרמוניה מסורתית

גם בהרמוניה מסורתית יש אקורד הבנוי על השנייה המונמכת, הוא האקורד הנפוליטני, אלא שזה כמעט לעולם לא יופיע כספטאקורד, ובן כה וכה מהווה תחליף לסובדומיננטה ולא לדומיננטה. לעומת זאת תחליף טריטון שמוביל לחמישית דומה מאוד, מבחינה אנהרמונית לאקורדים עם סקסטה מוגדלת - הם האקורדים הגאוגרפים. כך, מבחינה אנהרמונית, תחליף טריטון עם קווינטה מתגלם באקורד הגרמני, וללא קווינטה הוא מתגלם בדמות האקורד האיטלקי.כאשר הוא מופיע עם קווינטה מונמכת הוא מתגלם בדמות האקורד הצרפתי (המהווה למעשה שני אקורדים צרפתיים במרחק טריטון זה מזה, עקב הסימטריות המאפיינת אותו).
הולכת הקולות בין תחליף הטריטון לטוניקה אליה הוא מוביל מתבצעת כך, ומוצגת מול הולכת קולות של דומיננטה רגילה אל הטוניקה. בתווים מוצגת קודם כל דומיננטה רגילה, לאחר מכן תחליף טריטון בצלילים אנהרמוניים, ואחריו בצלילים הרמוניים (בהם מוצג תחליף הטריטון כ-It6 - שישית איטלקית):
ניתוח תאורטי > באלתור

מבחינה מלודית, הסולם שנהוג לאלתר עליו כשמשתמשים בתחליף טריטון, הוא הסולם הלידי עם דרגה שביעית מונמכת, שמתחיל בבסיס האקורד (זה המשמש כתחליף טריטון).
כך למשל בדו מז'ור כשהאקורד הוא D♭7, צלילי הסולם שעליו יאלתרו הנגנים בזמן אקורד זה, הם: רה במול, מי במול, פה, סול, לה במול, סי במול, דו במול. אפשר לראות שהסולם הזה הוא תחליף מודאלי, כלומר הוא כולל את אותם הצלילים, כמו סולם ה-Altered (אנ') על הדומיננטה המקורית[דרושה הבהרה], סול: סול, לה במול, סי במול, סי בקר (אנהרומונית - דו במול), רה במול, מי במול, פה.
סולם הAltered הוא המודוס השביעי של סולם המינור המלודי.  בהפרש טריטון ממנו ממוקם המודוס הרביעי של מינור מלודי, הלא הוא המודוס הלידי מונמך השבע Lydian b7 ולכן תכולתם זהה.
דוגמאות

ספרות הג'אז והמוזיקה של המאה העשרים שופעת בתחליפי טריטון. דוגמה אחת, היא בסטנדרט אפריל בפריז של קאונט בייסי. ניתן לראות את תחליף הטריטון בפיתוחים של מבנים מוכרים רבים כמו בלוז 12 תיבות או רית'ם צ'יינג'ס. בנוסף, תחליף הטריטון הוא מרכיב גורלי בתחליף אחר הנקרא קולטריין צ'יינג'ס. גם במוזיקה פופולרית אפשר למצוא דוגמאות לתחליפי טריטון, למשל בשיר Honey Pie של הביטלס יש כמה תחליפי טריטון, אחד מהם - תחליף טריטון שניוני לדומיננטה בקודה לפני המילים "חזרי אלי".
גם במוזיקה קלאסית שבמאה העשרים אפשר לשמוע שימוש בתחליפי טריטון, היצירה קידוש של המלחין המודרני קורט וייל מסתיימת בתחליף טריטון הנפתר לטוניקה.
תחליף גבינה

| --- | --- |

מגש תחליפי גבינה
 
 מאכלים
 סוג:  גבינה
 מרכיבים עיקריים:  תחליף חלב 
 
גבינת סויה חתוכה על גבי פלטת חטיפים וגבינות
קופסה פתוחה של גבינת שמנת מסויה
תחליפי גבינה הם מוצרים המשמשים כתחליפים קולינריים לגבינות. תחליפים אלו כוללים סוגים שונים של גבינות טבעוניות כמו גם מוצרי חלב תחליפיים אחרים, בין היתר: גבינה מעובדת או תחליף גבינה מתוצרת תאגיד המזון קראפט, שאינם נחשבים לגבינות אמיתיות. מוצרים אלו עשויים להיות מיועדים כמחליפי גבינה, כמו במוצרים טבעוניים, או כחיקויי גבינה, כמו במקרה של מוצרים המשמשים לבר-סלטים ולהכנה של מאכלים כמו פיצות, המיועדים לעיתים ככאלו שיחשבו כגבינה אמיתית, אך הם בעלי תכונות כמו נקודות התכה שונות או עלויות נמוכות יותר, שהופכות את התחליפים האלו לאטרקטיביים לעסקים.
גבינה טבעונית

בדומה לחלב צמחי, גבינה טבעונית ניתן לייצר מפולי סויה, אורז, שקדים, שמרים וממרכיבים אחרים שאינם חלביים. קהל היעד של גבינות טבעוניות הוא לעיתים טבעונים או אחרים שרוצים להימנע ממוצרים מן החי מסיבות מוסריות, סביבתיות, דתיות או בריאותיות, כולל אי-סבילות ללקטוז או רצון להימנע מכולסטרול. אחוזי השומן בגבינות טבעוניות עשוי להיות נמוך יותר בהשוואה לגבינות העשויות מחלב. הן נטולות כולסטרול ולעיתים קרובות הן מקור לחלבון סויה ואיזופלבונים. במקרים רבים מוסיפים להן סידן. ישנם כמה מוצרים שמתנהגים בדומה לגבינות העשויות מחלב, כך שבעת בישול או אפייה מתרחשת המסה או התכה של הגבינה באופן דומה לגבינה רגילה, בעוד שאחרים נשארים ברובם יציבים, או נמסים רק כאשר הם במצב מגורר. מגוון הגבינות ללא חלב כולל סוגים שונים, בין היתר: גבינה אמריקאית, גבינה כחולה, צ'דר, גבינת שמנת, אדם, גבינת עיזים, גאודה, מוצרלה, פרמזן, גבינה שווייצרית ועוד.
תחליפי גבינות בתעשיית המזון

סוג אחד של גבינה תחליפית מפוסטרת נועדה, על פי מקור בתעשיית האירוח, להיות גבינה שנמסה בצורה המיטבית על גבי פיצה מאחר שהמרקם שלה נותר מתאים ללעיסה. גבינה זו תוארה כ"חומר גבינה מלאכותי שהרבה יותר מהיר וזול לייצור מאשר הדבר האמיתי". במקרים רבים שומן החלב הנדרש על מנת לייצר מוצר שעונה לתיאור של "גבינה", מוחלף בשמן צמחי ותוספים זולים יותר; זה לא חוקי לכנות מוצר זה בשם גבינה אם הוא לא עומד בתנאים.
על פי התזונאית דרורית סירקיס גדרון: בניגוד לגבינה רגילה שהמקור שלה הוא בחלב בקר או חלב צאן, תחליפי הגבינה מורכבים מחלבוני חלב ותוספת של שומן צמחי. כאשר מוסיפים לחלב שומן צמחי בתהליך הייצור של הגבינה, המוצר הסופי לא יכול להיחשב כגבינה.
בגבינה רגילה המבוססת על חלב יש חלבון וסידן ברמה גבוהה, לעומת תחליפי החלב בהם זה לא בהכרח כך.
תחליפי גבינה יכילו לעיתים קרובות שומנים מהסוג שנחשב פחות בריא למאכל: שומנים צמחיים שהם שומנים מוקשים, שומני טראנס, שעלולים להזיק לבריאות. תחקיר מצולם שנערך בחדשות 2 מצא כי בהרבה פיצריות משתמשים בתחליפי גבינה זולים וגם ברשתות השיווק נמכרים פתיתים מתחליפי גבינה עם שומן צמחי.
המוצרים המכונים "תחליף גבינה לפיצה" המשמשים בתעשיית הפיצות המוכנות הנמכרות בשוק, מיוצרים בתהליכים של ייצור המוני. את תהליך ההכנה של אותם התחליפים ניתן לבצע בעזרת ציוד בסיסי לייצור גבינות, אך ללא הציוד והעיבוד הנוסף שנדרש לתהליך הייצור של גבינות כמו גבינת המוצרלה, למשל תהליכי ערבוב ועיצוב. תחליפים אלו נוטים להיות בעלי מרקם רך וברגע שהם נמסים הם יכולים לקבל מרקם מעט קשה בעת הלעיסה. הם עשויים להיות מותכים או להתמזג במרכיבים אחרים בעת בישול או אפייה. נראה כי גבינת הפיצה היא הסוג המוביל של תחליפי גבינה המיוצר ברחבי העולם. בשנת 1987 נטען כי מדי שנה נמכרו בארצות הברית למעלה מ־700 מיליון פיצות קפואות, וכ־75% מהמוצרים הנמכרים הכילו תחליפי גבינה.
בתחקיר חדשות 10 נטען כי יש פיצריות שמבטיחות שהן משתמשות בגבינה איכותית ולא בתחליפי גבינה, אך לצרכנים אין יכולת לוודא שלא מדובר בתחליף גבינה.
ראו גם

טבעונות
גבינה טבעונית
הערות שוליים

↑  Shurtleff, William; Aoyagi, Akiko. History of Cheese, Cream Cheese and Sour Cream Alternatives (with or without Soy) (1896-2013), Lafayette, California, 2013.
↑  Soy Cheese - US Soyfoods Directory
↑  Hayes, David K.; Miller, Allisha (2011). Revenue Management for the Hospitality Industry. John Wiley & Sons, Inc. p. 60. ISBN 9780470393086. נבדק ב-29 בספטמבר 2012. {{cite book}}:  (עזרה)
1 2  "BBC One - Food Factory, Ready-Made, Fake cheese". BBC. 18 ביולי 2012. נבדק ב-7 במאי 2017. {{cite web}}:  (עזרה)
↑  Felicity Lawrence (8 בפברואר 2014). "Fake-food scandal revealed as tests show third of products mislabelled". נבדק ב-7 במאי 2017. {{cite web}}:  (עזרה)
↑  לי אברמוביץ' חיים ריבלין, ‏שקר הפיצה: כמה גבינה באמת יש על הבצק?, באתר ‏מאקו‏, 5 בנובמבר 2013
↑  Law, Barry A; Tamime, A.Y., eds. (2010). Technology of Cheesemaking. Wiley-Blackwell. pp. (unlisted). ISBN 9781444323757. נבדק ב-30 בספטמבר 2012. {{cite book}}:  (עזרה)
↑  Fox, Patrick F.;  et al. (2000). Fundamentals of Cheese Science. Aspen Pub. p. 462. ISBN 0834212609.
↑  Gunstone, F.D.;  et al. (2006). Modifying lipids for use in food. Woodhead. p. 476. ISBN 1855739712. נבדק ב-30 בספטמבר 2012. {{cite book}}:  (עזרה)
↑  Gunasekaran, Sundaram; Mehmet Ak, M. (2003). Cheese Rheology and Texture. CRC Press. p. 288. ISBN 1587160218. נבדק ב-30 בספטמבר 2012. {{cite book}}:  (עזרה)
↑  Law, Barry A; Tamime, A.Y., eds. (2010). Technology of Cheesemaking. Wiley-Blackwell. pp. (unlisted). ISBN 9781444323757. נבדק ב-30 בספטמבר 2012. {{cite book}}:  (עזרה)
↑  "Star Tribune Archives". Nl.newsbank.com. 1987-09-11. נבדק ב-2012-09-28. About three-fourths of the 700 million frozen pizzas sold each year in the United States contain cheese substitutes. The most common is casein,... (נדרשת הרשמה)
↑  עושות חשבון- תחקיר הפיצה. פיצות קפואות., נבדק ב-2020-06-02
תלפית (נפת שכם)

ערך זה עוסק בתלפית (שכם). אם התכוונתם לתלפית (ג'נין), ראו .
| --- | --- |

 טריטוריה:  הרשות הפלסטינית הרשות הפלסטינית
 נפה:  שכם
 גובה:  670 מטרים
 אוכלוסייה:  ‏
  ‑ בכפר:  3,571 (2017)
 קואורדינטות:  32°05′19″N 35°17′29″E﻿ / ﻿32.088611111111°N 35.291388888889°E﻿ / 32.088611111111; 35.291388888889 
 אזור זמן:  UTC +2
  מפת מיקום  מפה מפורטת   (למפת דרום השומרון מוגדלת) תלפית(למפת דרום השומרון רגילה) תלפית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תלפית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תלפית  he tabBackground:;tabBorder:#aaa;defaultTab:0;
 
תַּלְפִית (בערבית: تلفيت) הוא כפר פלסטיני בנפת שכם, כ-21 ק"מ דרום-מזרחית למרכז העיר שכם, נמצא מערבית לקוצרה, מדרום לקבלאן, ומערבית לו נוסדה שכונת "פלגי מים" ביישוב עלי. הכפר נמצא בגובה של כ-670 מ' מעל פני הים.
לאחר הסכמי אוסלו בשנת 1995, 97% מאדמות הכפר הוגדרו כשטח B, ואילו 3% הנותרים הוגדרו כשטח C.
על פי מפקד האוכלוסין הפלסטינית המרכזית לסטטיסטיקה (PCBS), היא מנתה 3,591 תושבים בשנת 2017.
מקור השם

לדברי וילנאי - מקור השם אינו ידוע.  עם זאת ישנן מספר סיבות אפשריות לשם:
השם הוא עיוות  של "תל בית" (تل بيت), כלומר: תל הבית.
השם הוא עיוות של "תל אל-בייד'" (تل البيض כלומר תל הביצים.
הנרטיב הפופולרי: השם "תל פִית" (تل فيت) כי פית  היה שמו של מפקד רומי ששלט באזור זה.